  Майя Бывальцева Туннэ, 7-тӥ гудырикошконэ, Удмуртиын пильмаськылоз, уйпал но шор ёросъёсын дырын-дырын кӧня ке зороз, интыосын гудыръялоз. Со сярысь ивортэ Россиысь МЧС-лэн элькунъя валтӥсь управлениезлэн пресс-службаез. Тӧл лымшор но шундыпуксён вискысь секундскын 7-12 метре пельтоз. Нуназе элькунъя +23…+28 градус возиськоз. Омыр зӥбет луло узвесь юбоя 740 миллиметр луоз, омырлэн мускытлыкез 69 процент. Тодэ вайытом, улосвыл Гидрометцентрлэн чакламезъя, та арня шорын Удмуртие зоро но салкым куазь вуоз.  Тегъёс: МЧС Удмуртия куазь  